Jun 13,2018
మార్కెట్లోకి సుజుకీ కొత్త ఎస్‌యూవీ జిమ్నీ
టోక్యో: జపాన్‌ ఆటో దిగ్గజం సుజుకీ వచ్చే నెల తదుపరి తరం మినీ స్పోర్ట్స్‌ యుటిలిటీ (ఎస్‌యూవీ) వాహనాన్ని మార్కెట్లోకి తీసుకు రానుంది. గతంలో విజయ వంతంగా నిలిచిన మారుతీ జిప్సీకి కొనసాగింపుగా.. జిమ్మీ బ్రాండ్‌తో ఈ కొత్త వాహనాన్ని సుజుకీ మార్కెట్లోకి తేనుంది. వచ్చే నెల 5న ఇక్కడ జరగనున్న ఒక కార్యక్రమంలో కొత్త వాహన కంపెనీ మార్కెట్లోకి విడుదల చేయనుంది. తొలత జపాన్‌లో విడుదల కానున్న ఈ వాహనం తరువాత కొద్ది కాలానికే భారత్‌లో ప్రవేశపెట్టే అవకాశం ఉంది. జిప్సీతో పోలిస్తే పెద్ద వీల్‌బేస్‌తో ఈ వాహనం మార్కెట్లోకి రానుంది. రెండు డోర్లతో ఈ కొత్త వాహనం ఆటోమెటిక్‌ క్లయిమేట్‌ కంట్రోల్‌ ఎయిర్‌ కండీషనింగ్‌ సిస్టమ్‌, ఆటోలైట్‌, ఆటో వైపర్‌తో మార్కెట్లోకి రానుంది.
మీ స్నేహితులకు రికమెండ్ చెయ్యండి